EURÓPAI BIZOTTSÁG 


#AskThePresident és HSpaceChat - Általános feltételek 


Részvételi jogosultság 


1.  Részvételre csak a saját nevükben eljáró magánszemélyek jogosultak. Az újságírók és a média 
képviselői által benyújtott videókat nem vesszük figyelembe. 
2. A 18 éves kornál fiatalabb résztvevőknek szülői engedéllyel kell rendelkezniük. 


Benyújtási szabályok 


pa 


A résztvevőknek legfeljebb 30 másodperces videót kell benyújtaniuk. 

4. A résztvevőknek videóikat az Instagramon történet, állandó bejegyzés vagy közvetlen üzenet 
formájában, a Facebook Messengeren vagy a Twitteren kell megosztaniuk, vagy e-mail- 
üzenetben kell elküldeniük a következő címre: COMM-SOCIAL-MEDIA-TEAM@ec.europa.eu 

5. A résztvevőknek be kell jelölniük az Európai Bizottságot ezeken a platformokon. 

6. A résztvevők által benyújtható videók száma nincs korlátozva. 

7. A18 éves kornál fiatalabb résztvevőknek minden egyes benyújtott videóhoz csatolniuk kell az 
aláírt szülői engedélyt. 

8. A kiválasztott videók benyújtóinak el kell fogadniuk az adatvédelmi nyilatkozatot, és ki kell 

tölteniük a hozzájárulási formanyomtatványt ahhoz, hogy jogosultak legyenek a részvételre. 


Feltételek 


9. Az Európai Bizottság nem vállal felelősséget az elveszett, sérült vagy helytelenül benyújtott 
videókért, függetlenül attól, hogy miként történt a probléma. 

10. Az Európai Bizottság semmilyen körülmények között nem felelős a résztvevőket, harmadik 
feleket vagy vagyontárgyakat a szóban forgó videó felvétele vagy benyújtása miatt vagy azzal 
összefüggésben ért veszteségekért, károkért, illetve személyi sérülésekért. 

11. A Bizottság nem tehető felelőssé a résztvevők esetleges költségeiért, amelyek e 
kezdeményezésben való részvételük kapcsán merültek fel. 


Időrendi áttekintés 


12. A kérdéseket tartalmazó videók beküldésére megszabott határidőt közzétesszük majd a 
Facebookon, az Instagramon és a Twitteren. A kiválasztott kérdések beküldőivel röviddel a 
határidő után vesszük fel a kapcsolatot. 


Kiválasztási kritériumok 


13. A kérdéseket a következő kritériumok alapján választjuk ki: az általános feltételek tiszteletben 
tartása, a videó minősége és a kérdés relevanciája. 

14. A kiválasztást egy, az Európai Bizottság nevében eljáró és az Európai Bizottság néhány 
munkatársából álló zsűri fogja lefolytatni a részvételi jogosultság és a benyújtási kritériumok 
alapján. A zsűri az 5 arra legérdemesebb videót választja ki. Ezután felvesszük a kapcsolatot az 5 
kiválasztott videót benyújtó résztvevővel, és megkérjük őket, hogy fogadják el az adatvédelmi 
nyilatkozatot és az általános feltételeket. 


Díjak 


15. 


16. 


Sem az Európai Bizottság, sem más, a nevében eljáró szervezet semmikor, semmilyen formában 
nem tart igényt díjfizetésre vagy vásárlásra a részvételért. 

A videók felvételéhez és benyújtásához kapcsolódó esetleges költségek (ezen belül adott esetben 
az internet-hozzáférés összes költsége) a résztvevőket terhelik. 


A szabályok elfogadása 


17. 


18. 


19. 


A kérdést tartalmazó videók benyújtásával a résztvevők elfogadják az Instagram, a Facebook, 
illetve a Twitter használati feltételeit. 

A videók benyújtásával a résztvevők hozzájárulnak, hogy az Európai Bizottság kapcsolatba lépjen 
velük az Instagramon, a Facebookon, a Twitteren vagy e-mailben. 

Az Európai Bizottság fenntartja magának a jogot, hogy bejelentés nélkül bármikor módosítsa vagy 
átdolgozza ezeket az általános feltételeket, és adott esetben frissíti az e feltételeket ismertető 
weboldal tartalmát. A résztvevők felelőssége, hogy rendszeresen ellátogassanak a fent említett 
weboldalra, és tájékozódjanak az általános feltételek esetleges változásairól. 


Kizárás 


20. 


21. 


Azok a benyújtott videók, amelyek nem felelnek meg a fent felsorolt feltételeknek, előzetes 
értesítés nélkül kizárhatók a részvételből. 

Azokat a résztvevőket, akik nem fogadják el az általános feltételeket vagy utólag visszavonják 
jóváhagyásukat, illetve akik nem járulnak hozzá személyes adataik kezeléséhez, automatikusan 
kizárjuk a részvételből. 


Szerzői jog 


22. 


23. 


24. 


25. 


A résztvevők kijelentik és igazolják, hogy az általuk benyújtott tartalomnak/alkotásnak ők az 
egyedüli szerzői és (adott esetben) ők a szerzői jogok egyedüli tulajdonosai, továbbá hogy nem 
sértették meg és nem sértik harmadik felek szerzői jogait, magánélethez való jogát, képmáshoz 
való vagy egyéb jogát. 

A plagizálás — egyebek mellett egy másik szerző gondolatainak és nyelvezetének engedély nélküli 
felhasználása és sajátként való beállítása —, ha bizonyítást nyer, kizárást von maga után. 

A résztvevők ezenfelül megerősítik, hogy a tartalom egésze teljeskörűen felhasználható, azaz a 
tartalmat létrehozó, vagy a tartalom létrehozásában bármely módon részt vevő személyek 
hozzájárulnak a fent ismertetett felhasználáshoz. 

Amellett, hogy a szerzői és szomszédos jogok tulajdonosai, a résztvevők kijelentik, hogy a videó 
létrehozásakor minden vonatkozó jogszabályt (szerzői jogi, adatvédelmi stb.) betartottak, és 
minden szükséges jogot és engedélyt megszereztek. A résztvevőknek figyelembe kell venniük, ha 
videójukban harmadik felek által készített művek (például építészeti tervek, szobrok, fényképek 
vagy védjegyek) vagy azonosítható személyeket ábrázoló képek szerepelnek (a szerzői jog, illetve 
a képekhez kapcsolódó jogok tiszteletben tartása végett). 

A résztvevők nem készíthetnek felvételt magánszemélyekről az ő beleegyezésük nélkül. 
Gyermekek csak szülői engedéllyel szerepelhetnek a videóban. A videó benyújtásával a résztvevő 
visszavonhatatlanul és az egész világra kiterjedően átruházza az Európai Unióra a benyújtott 
videó tulajdonjogát és a videóhoz kapcsolódó szellemitulajdon-jogok összességét. Az Európai 
Unió megszerzi a benyújtott videó kizárólagos használatának jogát. Itt a , használat" a 
következőket jelenti: a benyújtott videó tárolását, archiválását, sokszorosítását, szerkesztését, 
változtatását, terjesztését, bemutatását, közzétételét, kinyomtatását, megjelenítését, 
közvetítését, a nagyközönség számára való rendelkezésre bocsátását, a nyilvánossághoz történő 
közvetítését a közösségi médián keresztül is, származékos művek készítéséhez való 
felhasználását, szinkronizálását, lefordítását vagy más módon történő felhasználását, digitális 
formátumban és anyagi formában egyaránt. 


26. Az Európai Unió jogot szerez arra is, hogy engedélyezze a benyújtott videó további felhasználását 
a bizottsági dokumentumok további felhasználásáról szóló, 2011. december 12-i 2011/833/EU 
bizottsági határozattal összhangban. 

27. A résztvevőnek továbbá a fent említett felhasználás céljából le kell mondania arról a jogáról, 
hogy a benyújtott videó szerzőjeként azonosítható legyen. A videó benyújtásával a résztvevő 
kijelenti, hogy nem fog a szerzői jog szerinti személyhez fűződő jogai alapján kifogást emelni 
amiatt, hogy fel van tüntetve vagy nincs feltüntetve a neve az általa benyújtott videó 
nyilvánosságra hozatalakor (például a közösségi oldalakon való közzétételkor). 


Alkalmazandó jog 


28. Az ezen általános feltételekkel kapcsolatos minden vitára az Európai Unió joga az irányadó, 
szükség esetén Belgium anyagi jogával kiegészítve. Amennyiben az itt foglaltakkal kapcsolatos 
jogvita, ellentmondás vagy követelés a résztvevő és az Európai Unió között békés úton nem 
rendezhető, az ügyet a brüsszeli bíróságok kizárólagos hatáskörébe kell utalni. 


Adatvédelem 


29. Ezt a tevékenységet az Európai Bizottság Kommunikációs Főigazgatóságának A1 egysége (az 
adatkezelő) szervezi. 

30. Az összegyűjtött személyes adatokat (név, állampolgárság, születési idő, postacím, e-mail-cím, 
telefonszám, közösségimédia-fiókok) — adott esetben — az adatkezelő, az adatfeldolgozó vagy 
megbízott képviselőjük tárolja. A személyes adatokat kizárólag e kommunikációs tevékenység 
céljára használjuk. Ezeket az adatokat harmadik felekkel nem osztjuk meg. Az adatokat 1 évig 
őrizzük meg a benyújtási időszak végétől számítva, és azután automatikusan töröljük őket. 

31. Az Európai Bizottság elkötelezett a személyes adatok védelme mellett. A személyes adatokat az 
(EU) 2018/1725 rendelettel összhangban kezelik. A Kommunikációs Főigazgatóság és szerződéses 
vállalkozói is minden esetben ennek megfelelően járnak el a személyes információk kezelése 
során. A résztvevők az egyedi adatvédelmi nyilatkozat elolvasásával tájékozódhatnak bővebben 
személyes adataik kezeléséről, és az ott megadott elérhetőségi adatok segítségével 
gyakorolhatják jogaikat. 

32. Ha a résztvevők ellenőrizni szeretnék, hogy személyes adataik közül melyeket tároljuk, illetve ha 
módosíttatni, javíttatni vagy töröltetni kívánják azokat, továbbá ha kérdésük van e 
tevékenységük során kezelt információkkal vagy jogaikkal kapcsolatban, az adatkezelő illetékes 
munkatársaihoz fordulhatnak a következő e-mail-címen: COMM-SOCIAL-MEDIA- 

TEAM 0ec.europa.eu 

33. Ha így nem sikerül megoldani a problémát, felvehetik a kapcsolatot az európai adatvédelmi 
biztossal. Az elérhetőségi adatokat és az érintetteket megillető jogok ismertetését az európai 
adatvédelmi biztos weboldalán lehet áttekinteni, a következő címen: https://edps.europa.eu/ 


Kapcsolat 


34. Ha egy résztvevő vissza kívánja vonni az általános feltételekre vonatkozó jóváhagyását, vegye fel 
a kapcsolatot az Európai Bizottság Kommunikációs Főigazgatóságának stratégiai kommunikációs 
egységével a következő e-mail-címen: 

COMM-SOCIAL-MEDIA-TEAM 0 ec.europa.eu 

35. Abban az esetben, ha a résztvevő kérdéseket kíván feltenni a videó elküldése előtt vagy után, a 
szervezésért felelős egyéghez fordulhat a következő címen: 
COMM-SOCIAL-MEDIA-TEAM 0 ec.europa.eu 


